Diari Oficial de la Generalitat Valenciana


Sumari del DOGV 10828, del 13-12-2024 (2024/13542)

RESOLUCIÓ de 29 de novembre de 2024, per la qual s'autoritza una transferència de crèdit del capítol 7 al capítol 6, així com un ajust entre projectes d'inversió del programa 313M00 de la Vicepresidència Primera i Conselleria de Servicis Socials, Igualtat i Vivenda, per import de 6.827.548,43 euros (expedient 16.035/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10746

Data del DOGV
:   13-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13809

CVE
:   ALCV-I-4947-63304

Data del document
:   29-11-2024

Organisme emissor
:   Conselleria d'Hisenda i Economia

Tipus de document
:   Resolució

Mitjançant l’Acord de 12 de març de 2024, del Consell, es va procedir a autoritzar la incorporació a l'estat de gastos del pressupost de 2024, dels crèdits dotats per al Pla de recuperació, transformació i resiliència finançat pel Mecanisme europeu de recuperació i resiliència, que no havien arribat a la fase d'obligació al tancament de l'exercici 2023, per import total de 6.290.971.494,09 euros, entre els quals es troben els projectes d'inversió QN220, EC220, ER220, QR200 i la línia de transferència de capital T0021, tots amb codi de fons MR22000030, component C22.I02. Pla de modernització dels servicis socials: Transformació tecnològica, innovació, formació i reforç de l'atenció a la infància.

Per la seua part, la Direcció General d'Infraestructures Sociosanitàries  planteja que en el Pla d'infraestructures de servicis socials del component C22.I02, en el programa 313M00, actualment s'ha decidit modificar les actuacions a realitzar i es duran a terme un major nombre d'actuacions en matèria de rehabilitació i compres d'equipament de subministraments de centres existents i un menor nombre d'actuacions en matèria de construcció, delegacions de competències i compres d'equipament de subministraments de nous centres enfront de les planificades originalment, amb la qual cosa es fa necessari un reajustament entre la línia de transferència de capital i els projectes d'inversió afectats, esmentats en el paràgraf anterior.

Por això, la Vicepresidència Primera i Conselleria de Servicis Socials, Igualtat i Vivenda planteja una modificació pressupostària consistent en una transferència de crèdit en el programa pressupostari 313M00, MRR. Polítiques inclusives, del capítol 7, de la línia de transferència de capital T0021, «Infraestructures de servicis socials, finançament delegacions competències», per import de 4.077.928,43 euros i dels projectes d'inversió EC220, Construcció de centres socials i QN220, Equipament, posada en marxa centres socials, per import de 2.625.870,00 i 123.750,00 euros, respectivament, als projectes d'inversió QR220, Equipament, reposició centres socials, i ER220, Reforma centres socials, per import de 4.077.928,43 i 2.749.620,00 euros, respectivament, del capítol 6.

A este efecte, i en virtut del que es disposa en els articles 44 i 49 de la Llei 1/2015, de 6 de febrer, d'hisenda pública, del sector públic instrumental i de subvencions, i en els articles 21 i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre, de conformitat amb el que s'establix en la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d'esta conselleria,

RESOLC

*Primer*

Autoritzar una minoració de crèdit, en el pressupost de gastos, en el programa pressupostari 313M00, en les aplicacions pressupostàries i pels imports que es detallen a continuació:

|  |  |  |  |
| --- | --- | --- | --- |
| *Aplicació pressupostària* | *Projecte inv.* | *Codi fons* | *Import* |
| I62926892VS23875 G.313M00.6 | QN220 | MR22000030 | 123.750,00 |
| L66465182SF06192 G.313M00.6 | EC220 | MR22000030 | 2.625.870,00 |
| U76733022NH23073 G.313M00.7 | T0021 | MR22000030 | 4.077.928,43 |
| Total | | | 6.827.548,43 |

  

*Segon*

A conseqüència de l'apartat anterior, s'autoritza suprimir la línia de transferència de capital T0021, en l'annex de transferències i subvencions, així com els projectes d'inversió QN220 i EC220, de l'annex d'inversions, del programa pressupostari 313M00, del pressupost de la Generalitat de 2024, amb el següent detall:

|  |  |  |  |  |  |
| --- | --- | --- | --- | --- | --- |
| *Cap.* | *Codi* | *Denominació* | *Dotació anterior* | *Modificació* | *Dotació actual* |
| 6 | QN220 | Equipament/posada en marxa centres socials | 123.750,00 | 123.750,00 | 0 |
| 6 | EC220 | Construcció de centres socials | 2.625.870,00 | 2.625.870,00 | 0 |
| 7 | T0021 | Infraestructures de servicis socials, finançament delegacions competències | 4.077.928,43 | 4.077.928,43 | 0 |

  

*Tercer*

Autoritzar un increment de crèdit, en el pressupost de gastos, en el programa pressupostari 313M00, en les aplicacions pressupostàries que es detallen a continuació, el qual permet incrementar els projectes d'inversió QR220 i ER220, pels imports següents:

|  |  |  |  |
| --- | --- | --- | --- |
| *Aplicació pressupostària* | *Projecte inv.* | *Codi fons* | *Import* |
| G01169900GE00000G.313M00.6 | QR220 | MR22000030 | 4.077.928,43 |
| G01169900GE00000G.313M00.6 | ER220 | MR22000030 | 2.749.620,00 |
| Total | | | 6.827.548,43 |

  
  

València, 29 de novembre de 2024

Carlos Pablo Gracia Calandín

Sotssecretari de la Conselleria d'Hisenda i Economia